Tänavu suvel oli Eestis sugulastel külas Austraalias sündinud Astrid Romandi Bowler - organist, koorijuht ja ka haruldase, kõrges tornis asuva kelladekogu, kariljoni (carillon) mängija.  Kuna Eestis ei leidu kariljoni, ei olnud tal võimalik  seal mängida, aga ta oli esinema kutsutud Venemaal Peterhofis ja Leedus, Kaunases asuvatesse kellatornidesse, mis on ka Eestile kõige lähemal asuvad kariljoni tornid. Austraalias mängib ta Canberras, kus tehisjärve Aspeni saarel asub Canberra Carilloni torn.